CELEX: 62012CN0107
Language: et
Date: 2012-02-29 00:00:00
Title: Kohtuasi C-107/12: Eelotsusetaotlus, mille on esitanud Hoge Raad der Nederlanden (Madalmaad) 29. veebruaril 2012 — Staat der Nederlanden versus Delta N.V.

26.5.2012   
            
            
               ET
            
            
               Euroopa Liidu Teataja
            
            
               C 151/16
            
         Eelotsusetaotlus, mille on esitanud Hoge Raad der Nederlanden (Madalmaad) 29. veebruaril 2012 — Staat der Nederlanden versus Delta N.V.
   (Kohtuasi C-107/12)
   2012/C 151/28
   Kohtumenetluse keel: hollandi
   
      Eelotsusetaotluse esitanud kohus
   
   Hoge Raad der Nederlanden
   
      Põhikohtuasja pooled
   
   
      Kaebuse esitaja: Staat der Nederlanden
   
      Vastustaja: Delta N.V.
   
      Eelotsuse küsimused
   
   
               1.
            
            
               Kas ELTL artiklit 345 tuleb tõlgendada nii, et „omandi õiguslik režiim liikmesriikides” hõlmab ka käesolevas kohtuasjas käsitletavat absoluutse erastamise keelu sätet võrguoperaatori osade määruse tähenduses koostoimes 1998. aasta Elektriciteitswet’i artikliga 93 ja Gaswet’i artikliga 85, mille kohaselt võrguoperaatori osasid saab üle kanda üksnes riiklikus sfääris?
            
         
               2.
            
            
               Kas, juhul kui vastus esimesele küsimusele on jaatav, ei saa selle tulemusena kontsernikeelule kohaldada kapitali vaba liikumise sätteid, vähemalt nii, et kontsernikeeldu ei tule kontrollida kapitali vaba liikumise sätete järgi?
            
         
               3.
            
            
               Kas muuhulgas Won’iga (Wet onafhankelijk netbeheer; sõltumatute võrguoperaatorite seadus) järgitavad eesmärgid — saavutada ristsubsideerimise keelamisega laias tähenduses (sealhulgas strateegilise teabe vahetamine) energiaturu läbipaistvus ning takistada konkurentsi moonutamist — on puhtalt majanduslikud huvid või võib neid vaadelda ka mittemajanduslike huvidena selles mõttes, et teatud asjaoludel võivad need endast kujutada kapitali vaba liikumise piiramise õigustust ülekaaluka üldise huvi tõttu?